User:Pr.gdtjns/sandbox

GALERI DIRAJA TUANKU JA`AFAR didirikan berhampiran dengan Taman Tasik Seremban Negeri Sembilan Darul Khusus, bangunan yang berkeluasan hampir 44 ribu kaki persegi ini merupakan sebuah galeri yang dibangunkan bagi menghidupkan kenangan dan perjalanan hidup Almarhum Tuanku Ja’afar ibni Almarhum Tuanku Abdul Rahman. Dengan jarak kurang dari 1km dari bandar Seremban, galeri ini terletak dilokasi strategik berhampiran dengan Istana Hinggap Seremban, Negeri Sembilan.

Galeri DiRaja Tuanku Ja’afar telah diilhamkan sendiri oleh baginda Tuanku Ja’afar sewaktu hayat baginda. Sebuah Majlis Pemegang Amanah yang diberi nama Tuanku Ja’afar Gallery Trust telah ditubuhkan. Majlis Pemegang Amanah ini dipengerusikan oleh anakanda baginda sendiri, Yang Amat Mulia Tunku Panglima Besar Negeri Sembilan Tunku Dato’ Seri Nadzaruddin yang mempunyai latarbelakang dalam bidang ekonomi dengan pelbagai pengalaman dalam bidang pengurusan.

Menjadi matlamat Galeri DiRaja Tuanku Ja’afar untuk memberi nafas baru dalam industri permuziuman melalui konsep dan kaedah yang istimewa dan menarik. Pihak pengurusan Galeri DiRaja Tuanku Ja’afar turut komited dalam memperkenalkan pengisian yang unik supaya menjadi tarikan untuk orang ramai. Penubuhan galeri ini diharapkan mampu memanfaatkan masyarakat di Negeri Sembilan dan penduduk Malaysia secara amnya melalui aktiviti-aktiviti yang bakal dianjurkan nanti. Galeri ini juga dijangka membawa lebih banyak pelawat ke Seremban sekali gus mewujudkan satu budaya baru.

Galeri ini mempunyai 9 buah ruang pameran yang memaparkan mengenai sejarah Negeri Sembilan, minat Tuanku Ja`afar, latar belakang keluarga, kerjaya awal dan sumbangan-sumbangan baginda semasa menjadi Yang di-Pertuan Besar Negeri Sembilan Ke-10 dan Yang di-Pertuan Agong Malaysia Ke-10.